ȘTIU, 15 iunie 2022, cu Angela Carp și Ștefan Ionescu. Invitat special: Radu Restivan.
30% dintre români se tem că războiul din Ucraina se va extinde și în țara noastră, arată cel mai recent sondaj al Comisiei Europene, realizat în aprilie și mai. Media europeană este de 24%. România trece prin cel mai negru moment după eșecurile din Liga Națiunilor. Ne-am făcut stadioane de sute de milioane de euro, dar locul cel mai potrivit pentru echipa lui Edi Iordănescu este curtea școlii. Macron s-a convins la Constanța de ce siteurile de travel pun mâncarea românească mai presus decât delicatesele franțuzești – a încercat sarmale, mămăliga și papanași. A mâncat bine și a fugit la Chișinău, Iohannis abia a mai apucat să-și facă o poza cu el. Cum a făcut băutura pace între două țări membre NATO care s-au dușmănit 50 de ani pentru o insulă. Alcoolul nu mai este cea mai mare problemă din trafic. Declarație stupefiantă a ministrului de interne: riscăm ca numărul drogatilor la volan sa-l egaleze pe al bețivilor. Companiile românești nu iau nota pentru bursă. Analiștii economici trag concluzii despre economia românească după patru luni de război peste granița. Corectitudine politică sau inconștiență? Accident mortal la un parc de distracții pentru ca stewarzii nu au putut să-i spună NU unui copil obez.
Raisa Humeniuc, Marcela Feraru și invitatul special, Radu Restivan ( fondator 321sport) sunt juriul de astăzi.